rlitschk/wikidir huggingface dataset:
Glogau oder op Poolsch Głogów [ˈgwɔguf] is ene poolsche Stadt in de Woiwodschop Nedderslesien. Se liggt in'n Westen vun Polen so wat 80 km noordwesten vun de neddersleesche Hööftstadt Breslau an de Oder. In'n Tweten Weltkrieg wörr de Oort binah vullstännig in Schutt un Asch leggt. In't Johr 1010 wörr Glogau as urbs Glogua bi Thietmar von Merseburg dat eerste Maal in en Oorkunn nöömt. 150 Johren later (1157) leet de Hertog vun Slesien de Stadt in Brand setten. He glööv, dat he se nich gegen Barbarossa verdedigen kunn. 1253 kreeg Glogau Stadtrecht. De Stadt harr denn mehr as 2.000 Inwahners. Vun 1499 bet 1506 regeer de latere poolsche König Sigismund I. de Stadt un ok dat Hertogdom Glogau; in de Stadt wörrn nu ok egene Münten (Glogauer Groschen) präägt. 1630 wörr de Bo vun Befestigungen anfungen; de Inwahnertall weer dör dat Zerstören vun de Vörstäder dör den Dörtigjohrigen Krieg vun üm un bi 20.000 bet 24.000 op so wat 7.000 rünnergahn. 1632 hebbt de Protestanten de Stadt innahmen, 1633 füll de Stadt wedder an de Gegenreformatschoon. To'n Sluss weer se 1642 bi de Sweden. 1741 hebbt de Preußen denn de Stadt innahmen. Na de Slacht vun Jena 1806 keem
Canned Heat is en US-amerikaansch Bluesrockband, deren Naam vun Tommy Johnson sien klassisch „Canned Heat Blues“ ut dat Johr 1928 stammt. De Naam (engelsch canned „inmaakt, heat „Hitt“) is en Anspeelen un geleerten Brennspiritus. Dat Produkt wurrd ünner de Markennaam Sterno Canned Heat as Brennpaste in Blickdösen utleefert, de gliekermaaten as Verpackung un as Rechaud deenen. Buterdem wurrd dat Gel faken mit Water verdünnt as billig Schnapsersatz missbruukt. Bi en Interview in en amerikaansch Feernsehsennen hett Bob Hite 1969 seggt, dat de Naam en Anspeelen up den Canned Heat Blues vun Tommy Johnson ut dat Johr 1929 is. De Gruppe wurr 1965 in Los Angeles grünnd (nah anner Angaven 1966). Grünnensliddmaaten vun den Band weern Bob „The Bear“ Hite (Gesang) un Alan „Blind Owl“ Wilson (Gitarr, Gesang, Mundharmonika). Henry „Sunflower“ Vestine (Gitarr, ehmals bi Frank Zappas The Mothers of Invention), Larry „The Mole“ Taylor (E-Bass) un Frank Cook (Slagtüüch). Tovör hemm Stuart Brotmann, Mike Perlowin, John Fahey, Mark Andes (later bi Spirit , Jo Jo Gunne) un Keith Sawyer in de Loop vun de eerst Johr för en körten Tiet tosommen mit Wilson un Hite in de Band speelt. Hör eerst Album keem 1967 nah hör Upträe bi dat Monterey
Axel Bengs (* 2. November 1925 in Berlin; † 6. August 1988) weer en düütsch Grafiker. Van 1940 bit 1943 hett he en Lehr as Lithograf maakt. Dornah folg en Studium van 1948 bit 1950 an de Meesterschool för Grafik in Berlin un 1950 bit 1955 en Studium an de Kunsthoochschool Berlin-Weißensee folgte. Ansluutend weer he freeschaffend tätig. Bekannt wurr he för de völ Breefmarken, de he för de DDR-Post schafft hett. Rademacher, Gebrauchsgrafik in der DDR, 1975, 327 Axel Bengs bi Bild Index der Kunst und Architektur http://artinstamps.blogspot.de/2015/08/axel-bengs-1st-part-19561960.html
Indium is en cheemsch Element, dat as Swoormetall to de Eerdmetallen tellt warrt. Dat Element hett de Atomtall 49 un dat Atomteken In. De Klöör vun Indium is sülverwitt bit grau. De Männigkeit vun Indium in de Eerdköst is vergliekbor mit de vun Sülver. För den Lief is dat Metall essentiell, jüst so is aver ok keen giftige Wirkung bekannt. Technisch kann Indium för vele Anwennen insett warrn, man dat teemlich rore Vörkamen sett dor Grenzen. Vundaag warrt dat Metall vör allen to Indiumtinnoxid verarbeit, dat as transparenten Leider för Flachbildschirmen un Touchscreens bruukt warrt. Siet de Johrdusendwenn is de Nafraag bannig stegen, un dormit ok de Pries för Indium. Indium is 1863 vun de düütschen Chemiker Ferdinand Reich un Theodor Richter an de Bargakademie Freiberg opdeckt worrn. De beiden Wetenschopplers harrn Proven vun Sphalerit na Thallium ünnersöcht. Dorbi hebbt se in’t Absorpschoonsspektrum ansteed vun de verwachten Thallium-Lien en bit dorhen nich bekannte indigoblaue Lien funnen, de to dat unbekannte Element höör. Na disse Spektrallien hett dat Element denn ok sien Naam kregen. Korte Tiet later künnen se toeerst Indiumchlorid un -oxid, un dör Redukschoon mit Waterstoff denn ok dat elementare Metall dorstellen. En gröttere Mengde Indium weer to’n eersten
Gareth Hunt (* as Alan Leonard Hunt an’n 7. Februar 1942 in London; † 14. März 2007 in Redhill) weer en engelschen Theater- un Filmschauspeler. Hunt weer de Neffe vun de engelschen Theater- un Filmschauspelersche Martita Hunt. Sien Vadder bleev as Soldat in’n Tweeten Weltkrieg dood, as Hunt jüst eerst twee Johr oolt weer. Opwossen is he in Battersea in’n Süüden vun London bi sien Mudder Doris un sien Steefvadder. He wull geern dör de Welt reisen un hett dorüm mit 15 Johren bi de Hannelsmarine anhüürt. Man, na söss Johren hett em dat dor nich mehr gefallen. As he ahn Verlööf vun Boord gahn weer, keem he in Neeseeland för dree Maanden in en Militärgefängnis. Dorna hett he as Stratenarbeiter un Hannelsreisenden arbeit. An de Webber Douglas Academy of Dramatic Art in London hett Hunt en Pries för en Schauspeelutbilln wunnen. Dorna weer he vun de Royal Shakespeare Company anstellt. Mit sien Rull as Mike Gambit in de britischen Feernsehreeg The New Avengers is he an de siet vun Patrick Macnee un Joanna Lumley bekannt worrn. In Grootbritannien weer he in de 1980er Johren ok bekannt för en Warfsennen, den he för Nescafé maakt hett. In de 1990er un
Dit Woort hett noch annere Bedüden: kiek dorför ünner Amerika (Mehrdüdig Begreep). Dat Wort Amerika is vun Amerigo Vespucci sien Naam afleet (1454 - 1512). He hett verklaart, dat de Eerddeel, den Christoph Kolumbus funnen harr, nich identisch mit Indien oder Asien is. De eersten Inwahners weern för 12.000 (?) Johrn na Amerika kamen. De Kinnskinners vun jüm sünd de Indianers. De eerste Europäer, wat ca. 1000 (?) n.Chr. Amerika funnen hett, weer Leif Eriksson (Wikinger). Amerika warrt as Naam bruukt för: Noordamerika Middelamerika Süüdamerika de USA
Danzig (poolsch Gdańsk, kaschubsch Gduńsk) is en pommersche Havenstadt. De Stadt hett 460.517 Inwahners (Stand: 31. Dezember 2011). 1180/1181 wörr dat Klooster Oliva grönnt un 1224 erfolg dorbi de Stadtgrönnung vun Danzig mit Lübschen Stadtrecht. Danzig weer 1361 Liddmaat vun de Hanse. Na de Eersten Weltkrieg weer Danzig denn sülvstannig as Fre’e Stadt Danzig. Dor geev dat to’n Bispeel en düütsche Post un ok en poolsche Post. Na 1945 wörr de ole Stadt vun poolsche Restauratoren wedder rekonstrueert. Johannes Dantiscus 1485 Bernhard von Reesen 1490 Albrecht IV Giese 1524 Johannes Hevelius 1611 Georg Daniel Schultz 1615 Andreas Schlüter 1660 Jacob Theodor Klein 1685 Gabriel Daniel Fahrenheit 1686 Daniel Gralath 1708 Louise Adelgunde Gottsched 1713 Adam Kazimierz Czartoryski 1734 Johann Wilhelm Archenholz 1741 Georg Forster 1754 Johanna Schopenhauer 1766 Johannes Daniel Falk 1768 Arthur Schopenhauer 1788 Max Halbe 1865 Daniel Chodowiecki 1726 Günter Grass 1927 Helmut Kater 1927 Jan de Weryha-Wysoczański 1950 Jolanta Kwaśniewska 1955 Donald Tusk 1957 Krzysztof Kolberger 1950 Dariusz Michalczewski 1968 Jerzy Samp 1951 Mehrsttiets harrn de Lüüd in Danzig plattdüütsch snackt. In de Hansetiet weren ok de opschreven Saken op Middelnedderdüütsch. Dat opschreven Platt weer nich veel anners as in Hamborg un Lübeck un Bremen. Later geev
Frederick Sanger OM, CH, CBE (* 13. August 1918 in Rendcomb, Gloucestershire; † 19. November 2013 in Cambridge, Cambridgeshire) weer en britisch Biochemiker. He hörrt to de wenig Lüüd, de tweemal mit en Nobelpries ehrt wurrn: 1958 kreeg Sanger den Nobelpries för Chemie (as alleenig Priesdräger) för dat Opkloren vun de Struktur vun dat Insulin un sien Arbeiten to de Proteinsequenzeeren. 1980 kreeg he nochmals den Nobelpries för Chemie (ditmal tosommen mit Paul Berg un Walter Gilbert), för de Ünnersöken to de Ermittlung vun de Basensequenz in Nukleinsüüren. Frederick Sanger wurr as tweet Söhn vun den Dokter Frederick Sanger senior un Cicely Sanger boren. Ünner den Infloot vun sien Vader un sien een Johr ölleren Bröer Theodore entwickel Sanger all fröh en Interesse för de Naturwetenschapen. Nah de Schoolutbillen an de Bryanston School un an dat St John’s College in Cambridge, wull he oorsprünglich Medizin studeeren, hett sück denn aber för de Biochemie entscheeden, wiel he sück as Naturwetenschapler anners as in den Dokterberop starker up een Themenrebeet konzentreeren un dordör villicht mehr recken kunn. So is Sanger mit dat Studium vun de Biochemie an dat Department of Biochemistry in Cambridge anfungen. 1939 kreeg Sanger sien Afschluss as Bachelor of
Raimondo D’Inzeo (* 2. Februar 1925 in Poggio Mirteto, Italien; † 15. November 2013) weer en spoodriek italieensch Springrieder, de van de laat 1940er Johren bit in de laat 1970er Johren aktiv weer. He weer Olympiasieger un tweefack Weltmeester. Tosommen mit sien Bröer Piero weer he de eerste Sportler, de an acht Olympisch Spelen, dörgahnst van 1948 bit 1976, deelnommen hett. Dormit tellt he to de Sportler mit de meest Olympiadeelnahmen överhoopt. As Offizier vun de italieensch Carabinieri to Peerden is he up Turnieren immer in deren Uniform reeden. Olympisch Spelen 1956 in Stockholm : Sülvermedaille Mannschap, Sülvermedaille Eenzel up Merano 1960 in Rom : Bronzemedaille Mannschap, Goldmedaille Eenzel up Posillipo 1964 in Tokio: Bronzemedaille Mannschap up Posillipo 1972 in München: Bronzemedaille Mannschap up Fiorello II Weltmeesterschap 1955 in Aken: Sülvermedaille Eenzel up Merano 1956 in Aken: Goldmedaille Eenzel up Merano 1960 in Venedig: Goldmedaille Eenzel up Gowran Girl 1966 in Buenos Aires: Bronzemedaille up Bowjak Raimondo D’Inzeo: Mein Leben mit Pferden. Copress-Verlag, München 1960 Raimondo D’Inzeo. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Raimondo D’Inzeo in de Datenbank vun Sportsreference.com (engelsch) Italienischer Springreit-Olympiasieger D'Inzeo gestorben, afropen an’ 27. November 2013 Normdaten: GND: 118679619
Ernst Blum (* 25. Januar 1904 in Vaihingen auf den Fildern; † 17. Mai 1980) weer en düütsch Footballspeler. Sien Ökelnaam bi den VfB Stuttgart weer „Wenzel“. Blum speel van 1923 bit 1934 bi den VfB Stuttgart. Sien gröttste Spood weern de württembergisch-badische Meestertitel 1926, de württembergische Meesterschap 1930, de Sieg in den Süddüütschen Pokal as ok sien eenzig Lännerspeel an' 2. Oktober 1927 (gegen Däänmark). He weer dormit de eerste Natschonalspeler vun den VfB. He is buterdem de eenzig düütsch Natschonalspeler, de in sien eerst un in sien letzt Lännerspeel Kapitän vun de Natschonalmannschap weer. Blum bleev den VfB ok nah sien aktiv Tiet trüe un hett mehrfack Ehrenämter bi sien Vereen övernommen. Neben un nah sien Loopbahn as Footballspeler weer he ok en spoodriek Rugbyspeler. Kört Biographie mit Fotos up www.hefleswetzkick.de
Motten sünd lütte Fleerlings (Bottervagels) mit smale Flögels, de se sowat bi 1 cm utspannen doot. Se höört to de Insekten mit to. De Rupen vun de geelwitten Kleder- oder Pelzmotten befallt jüst so as de vun de Tapetenmotten, de nich so faken vörkaamt, Wullsaken, Kledaasch, Pelzwark, Teppiche un Pulstermöbel. In Bööm un Strüker leevt de Gespinstmotten un de Miniermotten. De ehre Rupen fräät Gänge in dat gröne Blattgeweve vun Eken, Lärchen un Aavtbööm. To disse höört ok de Koornmotten un de Lichtmotten. Mottenmiddel sünd chemische Middel, de de Eiwitt-Faserstoffen (besunners Wull, Sied un Pelz) för de Rupen vun de Motten ungeneetbar maakt oder de in de Kisten, wo de Saken in upbewahrt weert, enen Gestank maakt, in den de Rupen nich leven köönt. Socke Middel sünd to'n Bispeel Paradichlorbenzol, Kampfer un Naphthalin. Linnen un Boomwullfasern weert vun Mottenrupen nich befullen.
IATA-Koods sünd Koods in’n Tosamenhang mit de Flegeree, de vun de International Air Transport Association (IATA) vergeven warrt. Dormit warrt sünners Flaaghavens un Verkehrslannsteden, Flegertypen un Flaagsellschoppen afkört. De IATA-Flaaghavenkood (eng.: IATA airport code) is en Kombinatschoon ut jümmer dree Bookstaven ut dat Alphabeth, de Verlehrslannsteden un Verkehrsflaaghavens eendüdig kennteken doot. So steiht to’n Bispeel ‚MUC‘ för den Flaaghaven München, ‚BER‘ för den Flaaghaven Berlin Brannenborg oder ‚AGB‘ för den Lannplatz Augsborg. Bito gifft dat ok annere Verkehrsknuttens, as Bahnhööv oder Schippfährhavens, de en IATA-Flaaghavenkood toordent is, as to’n Bispeel ‚ZLP‘ för Zürich Hööftbahnhoff. Bi Städer mit mehrere Flaaghavens warrt logische Koppels, so nöömte Metropolitan Areas mit en egenen Flaaghavenkood billt. De Metropolitan Area Berlin (‚BER‘) ümfaat to’n Bispeel de Flaaghavens Berlin-Schönefeld (‚SXF‘) un Tegel (‚TXL‘), as fröher ok noch den Flaaghaven Berlin-Tempelhof (‚THF‘). De Metropolitan Area ‚NYC‘ för New York City faat den John F. Kennedy International Airport (‚JFK‘), den Flaaghaven Newark (‚EWR‘) un den Flaaghaven New York-LaGuardia (‚LGA‘) tohopen; ‚LON‘ steiht för de Flaaghavens in’n Grootruum London. Disse Tosamenfaten vun mehrere Flaaghavens hett sien Sinn vör allen bi’t Reserveren vun Flöög, wenn dormit de Stadt vörgeven warrn schall, de naue Flaaghaven aver keen Rull speelt. Blangen de Dree-Bookstaven-Koods
Władysław Tajner (* 17. September 1935 in Goleszów (düütsch:Golleschau); † 27. Februar 2012 in Cieszyn) weer en poolsch Skispringer. He hett för Polen an de Olympisch Winterspelen 1956 un 1960 deelnommen. Sien best Resultat weer de 10. Platz an 1.1.1957 bi dat Neejohrsspringen in Garmisch-Partenkirchen. 1966 hett he sien Loopbahn afslooten. Sien Bröer is de poolsch Skispringer un -trainer Leopold Tajner. Władysław Tajner up de Sieden vun de FIS (engelsch) http://sportowetempo.pl/glowna_aktualnosci/artykul/28305_Zmarl_reprezentant_Polski_w_skokach_narciarskich, Zmarł reprezentant Polski w skokach narciarskich, afropen an’ 29. November 2013, sportowetempo (poolsch) http://www.sports-reference.com/olympics/athletes/ta/wladyslaw-tajner-1.html, Władysław Tajner Olympic Results, afropen an’ 29. November 2013, sports-reference.com (engelsch)
Joanna Lamond Lumley, OBE (* 1. Mai 1946 in Srinagar, Indien) is en britische Schauspelersche un ehmolig Fotomodell. Mit ehr Utsehn as grote, langbeente, slanke blonne Fro hett se ehr Filmloopbahn mit en Rull in den Bond-Film On Her Majesty’s Secret Service anfungen. Ehr eerste gröttere Rull harr se in de 1970er Johren in de Krimireeg The New Avengers an de Siet vun Patrick Macnee un Gareth Hunt. To ehr bekannsten Rullen tellt de Sexbomb Patsy Stone ut de BBC-Feernsehreeg Absolutely Fabulous, in de se bannig smöken un supen un Kokain snüffeln dee. Allgemeen hett sik Lumley op dat Dorstellen vun Fronslüüd ut de Böverklass kunzentreert. Ehr Speel warrt dorbi vun er markante deepe Stimm ünnerstütt. Blangen de Schauspeleree hett Lumley ok en Reeg vun Böker schreven, as ehr Autobiografie Stare Back and Smile. Op den eersten Hööchdpunkt vun ehr Loopbahn weer Lumley Mitt vun de 1960er Johren in de Daagblööd, vun wegen dat se ehrn Söhn Jamie alleen as Mudder groottehn de, wat dormols in de Sellschop kuum akzepteert weer. 1970 weer Lumley för en half Johr mit den Kummedieschriever Jeremy Lloyd verheiraat. Siet 1986 föhrt se en Eh mit Stephen Barlow. Al siet lange Tiet sett sik Lumley
Ray Austin is de Naam von Ray Austin (1932–2023), brietschen Speelbaas, Ray Austin (* 1943), brietschen Musiker, Ray Austin (* 1970), US-amerikaanschen Boxer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Haas is een vun de 88 modernen Steernbiller un liggt in de Neeg vun’n Himmelsäquater. De Haas steiht süüdlich vun’n Orion un fallt sülvst nich dull op. Vun sien Flach her tellt de Haas to de lütteren Steernbiller. Vun Düütschland ut is he in’n Winter to sehn un steiht teemlich deep över’n süüdlichen Horizont. Twee vun sien Steerns, neemlich Arneb un Nihal, sünd heller as de 3. Gröttenklass. In dat Steernbild is ok de Kugelsteernhopen M 79 to finnen. De Haas höört to de klass’schen 48 Steernbiller ut de Antike, de vun Ptolemäus beschreven weern. In’t olle Ägypten weer dat en Afbild vun den Dodengott Anubis, un stell en minschliche Figur mit en Hunnenkopp dor. Na en annere Düden weer dat Steernbild dat Boot vun den Gott Osiris. Bi de antiken Greken güng de Düden as Steernbild wohrschienlich op de Naversteernbiller torüch, to’n een op den Himmelsjäger Orion, to’n annern op den Groten Hund. So warrt de Haas jede Nacht vun den Groten Hund över den Himmel jagt. α Leporis is ruchweg 1200 Lichtjohren wiet weg un weist de Spektralklass F0 Ib. Dat is en Steern mit de 10-fachen Masse, den 75-fachen Dörmeter un de 13.000-fachen Lüüchtkraft vun uns
Werner Liebrich (* 18. Januar 1927 in Kaiserslautern; † 20. März 1995 ok dor) weer en düütsch Footballspeler un Footballtrainer. He hörr to de Mannschap vun den Football-Weltmeester 1954. Sien Heimatvereen weer de 1. FC Kaiserslautern, för de he af 1938 as Jöögdspeler aktiv weer. 1951 un 1953 wurr he mit sien Vereen Düütsch Meester. He speel as Mittellöper van 1951 bit 1956 16 Mal för de Düütsch Football-Natschonalmannschap. Neben Fritz un Ottmar Walter, Werner Kohlmeyer un Horst Eckel weer Liebrich een vun de fiev Speler vun den 1. FCK, de 1954 dat Wunner vun Bern schafft hemm un mit de Düütsch Football-Natschonalmannschap 1954 Football-Weltmeester wurrn. Van Februar 1965 bit Saisonenn' 1964/65 traineer he as Interimstrainer den 1. FC Kaiserslautern un belegg mit den Vereen in de Football-Bundsliga den 13. Tabellenplatz. 1971 övernehm he de Trainingsleitung bi de FCK-Amateure. Sien Bröer Ernst speel ebenfalls bi den FCK. Later hett he en Toto-Lotto-Annahmestäe in de Eisenbahnstraße in Kaiserslautern apen maakt. Liebrich, de „Fohrer“ oder „de Roode“ (pälzisch: „de Rod“) ropen wurrn, is an' 20. März 1995 nah en Hartoperatschoon storven. Teihn Johr nah sien Dood wurr nah hüm en Straat in dat FCK-Nahwusszentrum up den Fröhnerhoff nömmt. In den Speelfilm Das
26P/Grigg-Skjellerup is en kortperioodschen Komeet, de eerstmols an’n 23. Juli 1902 vun den neeseelännschen Schoolmeester John Grigg opdeckt worrn is. De Komeet weer twüschendör verloren gahn, is denn aver in’n Mai 1922 vun den austraalschen Telegrafentechniker John Francis Skjellerup in Süüdafrika nee opdeckt worrn. De Komeet driggt dorüm de Naams vun beide Beobachters. In’t Johr 1992 weer de Komeet as tweet Teel vun de Ruumsond Giotto anstüert, de em dormols in en Afstand vun blots 200 km passeert hett. Liekers sünd dorbi keen Biller vun den Komeet tostannen kamen, vun wegen dat de Sond bi ehr Hööftopgaav – de Ünnersöken vun den Komeet Halley – to veel Schaden afkregen harr. Grigg-SKjellerup is de Born vun de Pi-Puppiden. Dat is Meteorstroom, de op de süüdlichen Halfkugel vun de Eer so üm den 23. April rüm to sehn is. Stoffpartikels vun dissen Meteorstroom sünd in’t Johr 2003 op de Eer opfungen worrn. Bi de Analyys weer en nee Mineral opdeckt, dat to Ehren vun den Astronom un Planetenforscher Donald E. Brownlee den Naam Brownleeit kregen hett. List vun de Kometen Gary Kronk's Cometography to’n Komeet Grigg-Skjellerup (engelsch) Beschrieven vun Grigg-Skjellerup op de Siet to de Giotto-Misschoon op de Websteed vun de ESA
Dat Szenenbild is de dorstellte Welt in en Film. Se stellt de Kulisse för de Geschicht dor, de wiest warrn schall. Utklamüstert warrt dat Szenenbild vun en Szenenbillner. Dat Gegenstück bi’t Theater is dat so nöömte Bühnenbild, för dat denn de Bühnenbillner tostännig is. Dat Tostannenkamen vun en Szenenbild is drang verknütt mit dat Entstahn vun dat Medium Film, hett sien Vörlöpers aver al in dat szeenische Utgestalten vun en Laterna Magica. Disse Projekters ut vörindustrielle Tiet hebbt to Anfang noch mit handmaalte Biller op Glasplatten arbeit, de in en Reeg vun enkelte Biller – jüst so as en Diashow – korte Geschichten vertelln. As in de eersten Hälft vun’t 19. Johrhunnert de Fotografie utfunnen weer, hett sik dit Medium wieterentwickelt. De Biller weern nu nich mehr vun Hand maalt, man weern na un na dör fotograafsch Glasdias utwesselt. In’t viktoriaansche Grootbritannien twüschen 1874 un 1914 hett vör allen James Bamforth Billerregen vun disse Oort produzeert. To Anfang weern dat eenfacke Swartwittfotografien, later sünd vun Hand infarvte Biller bruukt worrn. Ok de Opnahmen sülvst sünd manipuleert worrn. Eerst weern noch eenfacke Landschopsopnahmen oder fotografeerte Theaterprospekten (Backdrops) insett, mit de Tiet weern denn aver egens för de Produkschoon Opnahmen herstellt, de
Joachim Regelien (* 25. Juni 1941 in Berlin) is en düütsch Schauspeler. Regelien weer siet de laat 1960er Johren in’t Feernsehn to sehn. Sien woll bekanntsten Upträe harr he in de Feernsehreeg Kara Ben Nemsi Effendi. Bit hüüd is he immer mal wedder in Gastrullen to sehn, vör allen in Krimis. Dorneben hörr he to de Stammbesatten vun de Serien Nicht von schlechten Eltern un Die Schule am See. Regelien weer verheiraadt mit de Schauspelerin Judy Winter. Joachim Regelien in de Internet Movie Database (engelsch) Booklet to de DVD-Utgaav vun de Feernsehreeg Kara Ben Nemsi Effendi
Dit Woort hett noch annere Bedüden: kiek dorför ünner Drinkwater (Mehrdüdig Begreep). Ünner Drinkwater warrt Water begrepen, dat direkt för den minschlichen Bruuk vörsehn is. Ofwoll Drinkwater in de mehrsten Hüüs ut den Kraan kümmt, is Drinkwater nich datsülve as Tappwater. De Beteken Leddenswater oder Kraanwater seggt wat över de Wies vun'n Transport oder Aflevern ut, nich över de Qualiteet vun't Water. Drinkwater is Söötwater mit een so hogen Reinheidsgraad, dat dat för den menschlichen Bruuk passlich is, vör allen to'n Drinken un to'n Tobereden vun Eten. Dat mehrste Water warrt tohuus bruukt, wenn een duuscht oder för sanitäre Dingen. Buddelwater as ok Bornwater un vele Soorten vun Mineraalwater sünd nich jümmers topass för all minschliche Bruken, wiel se veel Mineralien beinholen köönt.
Engelbert Wrobel (* 19. November 1959 in Dormagen) is en düütsch Musiker (Klarinett, Sopran-, Alt- und Tenorsaxophon, Bandleader) vun den traditschonellen Jazz. Wrobel, de in de Eifel in Abenden, Kreis Düren, upwussen is, kreeg Klarinettenünnerricht (tonächst bi sien Vader) un speel tonächst in dat öörtlich Blasorchester. Mit sössteihn Johren wunn he mit sien Happy Jazzmen en eersten Pries bi Jugend jazzt. All wiels sien Studium vun de klassisch Klarinett an de Robert-Schumann-Hochschule Düsseldorf wurr he 1986 Liddmaat vun Rod Mason sien Hot Five, mit de he mehr as dree Johr dör Europa touren dee. 1989 grünn he mit de Swing Society sien eegen Band, de siet 1998 ok mit Hazy Osterwald tosommenarbeit. Dorneben is he ok in Projekten as den Three Tenors of Swing aktiv un trett as Benny Goodman-Solist in dat King Of Swing Orchestra as ok mit dat Trio vun Frank Muschalle up. Wrobel speel in de Loop vun sien Karriere mit Musiker as Clark Terry, Harry Sweets Edison, Louis Bellson, Doc Cheatham, Chris Barber, Charly Antolini oder Greetje Kauffeld. Swing Society 20 Years Swing Society Sophisticated Swing featuring Dan Barrett Harlem 2000 Hot Jazz 3 Meets Bob Barnard Webpräsenz Völ Musik to'n Gebortsdag Normdaten: GND: 135196647 (OGND,
Tarms is’n Oort un Gemeen in Neddersassen und höört to de Landkreis Rodenborg (Wümm). De Gemeen hett all’nstohoop 4167 Inwahners (Stand 31. Dezember 2022). Tarms is Seet vun de Gemeen un vun de Samtgemeenverwaltung. Tarms liggt nah an dat Düvelsmoor un is vun de Landschop her wunnerbor. De Bueree is to mehrst de Mast vun Rinner un Keih. De Gemeen liggt in’n Westen vun de Samtgemeen, ümgeven vun de Gemenen Hepst, Westertimk, Büls, Vörwark un Wilst. Na Westen hen slutt sik de Landkreis Oosterholt an. Intressant is, woans sik dat mit’n Platt verhollen deit. Wenn dat in Tarms „Keis“ för Keih heet, is dat een Dörp wieter „Kois“ und all wedder’n Dörp wieter „Kies“ un dorbi sünd jümmer de swartbunten Dinger, de op’e Weiden staht, meent. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Tarms heet fröher „Tevenstede“. Dat weer dat eerste Maal in’t Johr 1257 künnig maakt. 1983 hett Tarms den lütten Oort Tarmsermoor, de ganz in’n Westen von Tarms leeg, an de Navergemeen Grasbarg in’n Landkreis Oosterholt afgeven. Tarms is evangeelsch-luthersch präägt un hett mit de Martin-Luther-Kark en egen Kark.